stanford-oval/wikipedia huggingface dataset:
ธานี เทือกสุบรรณ

| ธานี เทือกสุบรรณป> ช., ป.ม. |
| --- | --- |

ข้อมูลส่วนบุคคล
เกิด: 28 กันยายน พ.ศ. 2499 (68 ปี)
พรรคการเมือง: ประชาธิปัตย์ (2552–2561) รวมพลังประชาชาติไทย (2561–ปัจจุบัน)
คู่สมรส: ชุติมา เทือกสุบรรณ

ธานี เทือกสุบรรณ (เกิด 28 กันยายน พ.ศ.2499) อดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์ และอดีตนายกองค์การบริหารส่วนจังหวัดสุราษฎร์ธานี
ประวัติ

นายธานี เทือกสุบรรณ เกิดเมื่อวันที่ 28 กันยายน พ.ศ. 2499 มีชื่อเล่นว่า "เล็ก" เป็นบุตรของนายจรัส กับนางละม้าย เทือกสุบรรณ มีพี่น้อง 7 คน ได้แก่ นายสุเทพ เทือกสุบรรณ นางศิริรัตน์กับนางรัชนี (เป็นคู่แฝด) นายเชน เทือกสุบรรณ นางจิราภรณ์ เทือกสุบรรณ นายธานี เทือกสุบรรณ และนางกิ่งกาญจน์ เทือกสุบรรณ
สมรสกับ ชุติมา เทือกสุบรรณ มีบุตรธิดา 2 คน
นายธานี สำเร็จการศึกษาระดับปริญญาตรี จากสถาบันราชภัฏสุราษฎร์ธานี และระดับปริญญาโท จากสถาบันบัณฑิตพัฒนบริหารศาสตร์ (นิด้า) วิทยาเขตสุราษฎร์ธานี
การทำงาน

นายธานี เทือกสุบรรณ เคยทำงานการเมืองท้องถิ่น เป็นกำนันตำบลท่าสะท้อน อำเภอพุนพิน ในระหว่างปี พ.ศ. 2530 ถึง พ.ศ. 2543 เป็นที่รู้จักกันดีในชื่อ "กำนันเล็ก" ต่อมาได้รับเลือกตั้งเป็นนายกองค์การบริหารส่วนจังหวัดสุราษฎร์ธานี (อบจ.) ในปี พ.ศ. 2543-2552 จากนั้นได้เข้าสู่งานการเมืองระดับชาติ โดยได้รับเลือกตั้งเป็นสมาชิกสภาผู้แทนราษฎร จังหวัดสุราษฎร์ธานี ในการเลือกตั้งซ่อม พ.ศ. 2552 และได้รับเลือกตั้งอีกสมัยในการเลือกตั้ง พ.ศ. 2554
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

รัฐสภาไทย
พิมล แจ่มจรัส

| พิมล แจ่มจรัส |
| --- | --- |
เกิด: พ.ศ. 2477 จังหวัดสุราษฎร์ธานี
เสียชีวิต: 10 กรกฎาคม พ.ศ. 2552
นามปากกา: พิมาน แจ่มจรัส แคน สังคีต
อาชีพ: นักเขียน นักแปล นักวิชาการ อาจารย์มหาวิทยาลัย
แนว: สารคดีประวัติศาสตร์
พิมล แจ่มจรัส (เกิด พ.ศ. 2477 - 10 กรกฎาคม พ.ศ. 2552) อาจารย์ประจำสาขาวิชาการสื่อสารมวลชน คณะนิเทศศาสตร์ มหาวิทยาลัยเกริก กรรมการผู้ตัดสินรางวัลซีไรต์ เป็นนักเขียน นักแปล ผลงานด้านประวัติศาสตร์ และเรื่องราวในราชสำนักไทย เจ้าของนามปากกา "พิมาน แจ่มจรัส" และ "แคน สังคีต"
พิมล แจ่มจรัส เกิดที่จังหวัดสุราษฎร์ธานี จบการศึกษาจากมหาวิทยาลัยธรรมศาสตร์ เคยใช้ชีวิตเป็นครูสอนภาษาไทย เป็นอาจารย์สอนวิชาการเขียน และแต่งตำราเกี่ยวกับการเขียนชื่อ "เขียน" และยังมีผลงานแปลเรื่อง รุไบยาต ของโอมาร์ คัยยาม และแปลผลงานของนะญีบ มะห์ฟูซ (Naguib Mahfuz) นักเขียนรางวัลโนเบลสาขาวรรณกรรมปี ค.ศ. 1988 ชาวอียิปต์ เช่น "ฟ้าสาง ดาวสูญ" (The Beginning and the End), "กลางฝูงหมา" (The Thief and the Dogs), "โคตรไคไร" (Cairo Trilogy)
จักรพรรดิคาร์ลที่ 1 แห่งออสเตรีย

จักรพรรดิองค์สุดท้ายของจักรวรรดิออสเตรีย-ฮังการี (ครองราชย์ ค.ศ. 1916–1918
จักรพรรดิคาร์ลที่ 1 (เยอรมัน: Karl Franz Josef Ludwig Hubert Georg Otto Maria, ฮังการี: Károly Ferenc József Lajos Hubert György Ottó Mária; 17 สิงหาคม ค.ศ. 1887 – 1 เมษายน ค.ศ. 1922) ทรงเป็นจักรพรรดิแห่งออสเตรียและกษัตริย์แห่งฮังการี (ในพระนามกาโรยที่ 4) ตั้งแต่ปี ค.ศ. 1916 ถึง ค.ศ. 1918 หลังจากที่ราชวงศ์ถูกโค่นอำนาจ
พระราชประวัติ > ขณะทรงพระเยาว์

จักรพรรดิคาร์ลเสด็จพระราชสมภพเมื่อวันที่ 17 สิงหาคม ค.ศ. 1887 ณ ปราสาทแพร์เซินบวร์ค ประเทศออสเตรีย ในช่วงแรก ทรงพระนามว่าอาร์ชดยุกคาร์ลแห่งออสเตรีย เป็นพระราชโอรสองค์โตใน อาร์ชดยุกอ็อทโท ฟรันทซ์แห่งออสเตรีย และ เจ้าหญิงมาเรีย โยเซฟาแห่งซัคเซิน (ค.ศ. 1867–1944) และเป็นพระภาติยะในอาร์ชดยุกฟรันทซ์ แฟร์ดีนันท์แห่งออสเตรีย เมื่อทรงพระเยาว์ พระองค์ทรงเข้ารับการศึกษาทางคาทอลิกอย่างเข้มงวด
อาร์ชดยุกคาร์ลทรงได้รับตำแหน่งค์รัชทายาทแห่งออสเตรีย-ฮังการี หลังจากที่อาร์ชดยุกฟรันทซ์ แฟร์ดินันด์ พระปิตุลาสิ้นพระชนม์จากการลอบปลงพระชนม์ที่เมืองซาราเยโว บอสเนีย เมื่อปี ค.ศ. 1914 ซึ่งเป็นจุดชนวนของสงครามโลกครั้งที่หนึ่ง ในวันที่ 20 พฤศจิกายน ค.ศ. 1916 พระองค์ทรงได้เถลิงวัลย์ราชสมบัติต่อจากจักรพรรดิฟรันทซ์ โยเซ็ฟที่ 1 ซึ่งมีศักดิ์เป็นพระเชษฐาของอาร์ชดยุกคาร์ล ลูทวิช พระอัยกาของพระองค์ พระองค์จึงทรงได้เป็นแม่ทัพแห่งกองทัพออสเตรีย-ฮังการีอีกด้วย
พระราชประวัติ > ช่วงเวลาแห่งการครองราชย์

ในวันที่ 2 ธันวาคม ค.ศ. 1916 นอกจากพระองค์จะทรงเป็นแม่ทัพแห่งกองทัพราชนาวีออสเตรีย-ฮังการีแล้ว ยังทรงเป็นผู้บังคับบัญชาการกองทัพราชนาวีทั้งหมดแทนอาร์ชดยุกฟรีดริช พระปิตุลาของพระองค์
ในปี ค.ศ. 1917 พระองค์ทรงมีการติดต่อเจรจาสันติภาพกับประเทศฝรั่งเศสอย่างลับๆ และยังส่งรัฐมนตรีกระทรวงต่างประเทศของพระองค์ กราฟ แซร์นิน ไปเจรจาเพื่อเจริญความสัมพันธไมตรีกับประเทศเยอรมนี ส่วนพระองค์ก็ทรงกระชับเจริญสัมพันธไมตรีกับฝรั่งเศส โดยเสด็จไปยังประเทศฝรั่งเศสพร้อมกับเจ้าชายซิคซ์ทุสท์แห่งบูร์บง-ปาร์มา ซึ่งเป็นสมาชิกของกองทัพราชนาวีเบลเยี่ยม และเป็นพระเชษฐาในจักรพรรดินีซีตา พระชายาของพระองค์ด้วย ในขณะที่ทั้งสองพระองค์ทรงอยู่ที่ฝรั่งเศสนั้น ข่าวก็ถูกเผยแพร่เกี่ยวกับการเจรจาเจริญสันติสัมพันธไมตรี เมื่อเดือนเมษายน ค.ศ. 1918 พระองค์จึงรีบออกมาปฏิเสธว่าไม่มีส่วนเกี่ยวข้องใดๆกับการเจรจานี้เลย ทำให้นายกรัฐมนตรีของฝรั่งเศส ฌอร์ฌ เกลม็องโซ ส่งพระราชสาส์นมาถึงพระองค์ และรัฐมนตรีกระทรวงต่างประเทศ ทำให้รัฐมนตรีกระทรวงต่างประเทศประกาศลาออกจากตำแหน่ง ที่แสดงให้เห็นว่าพระองค์ทำให้กองทัพราชนาวีของพระองค์เป็นที่พึ่งพาของกองทัพราชนาวีเยอรมัน ซึ่งเป็นเรื่องทีผิดในสายตาของกองทัพอื่นๆ
พระราชประวัติ > สิ้นสุดการครองราชย์

จักรวรรดิออสเตรีย-ฮังการี ถูกล้มล้างโดยความวุ่นวายภายใน ในช่วงเวลาสุดท้ายของสงครามโลกครั้งที่ 1 ซึ่งมาพร้อมกับความตึงเครียดของหลายๆ กลุ่ม ซึ่ง ณ จุดนี้ นายวูดโรว์ วิลสัน ประธานาธิบดีแห่งสหรัฐ ได้เรียกร้องให้จักรวรรดิให้ความเป็นเอกราช และตั้งใจแน่วแน่ในการปกครองบ้านเมือง ดังนั้นพระองค์จึงทรงเห็นด้วยที่จะลงประชามติต่อสภาอิมพีเรียล และอนุญาตให้มีการก่อตั้งสมาพันธรัฐของแต่ละกลุ่มในรัฐบาล อย่างไรก็ตาม การปฏิรูปนั้นได้อยู่เหนือการควบคุม และไม่ขึ้นตรงสภากลางในกรุงเวียนนา
เมื่อวันที่ 16 ตุลาคม พระองค์ทรงแจกจ่ายการประกาศอย่างเป็นทางการของออสเตรียให้กับกลุ่มสหพันธ์ทั้งหลาย อย่างไรก็ตาม เลขานุการของรัฐ โรเบิร์ต แลนซิ่ง ตอบกลับมาว่า เช็ก สโลวัก และ สลาฟใต้ จะเข้าร่วมมือ (ที่จริงแล้ว รัฐบาลชั่วคราวของประเทศเชโกสโลวาเกียเข้าร่วมมือในวันที่ 14 ตุลาคม) เพราะฉะนั้น การเป็นเอกราชของแต่ละชาติไม่ค่อยยืนยาวนัก
ด้วยความที่จะรักษาความเป็นจักรวรรดิ การประกาศความเป็นเอกราช ซึ่งพระองค์จะต้องมีบทบาททางการเมืองมากขึ้นอย่างไม่แน่ไม่นอน เมื่อวันที่ 31 ตุลาคม ประเทศฮังการีประกาศยุติความสัมพันธ์สหภาพระหว่างออสเตรียและฮังการี ทำให้เกิดจุดจบของจักรวรรดิออสเตรีย-ฮังการีในที่สุด และพระองค์ทรงไม่ยอมรับโดยสภาเยอรมัน-ออสเตรีย นายกรัฐมนตรีคนสุดท้ายของพระองค์ ไฮน์ริซ ลามัช ได้แนะนำพระองค์ว่า ไม่มีประโยชน์ที่จะอยู่ต่อไป
ในวันที่ 11 พฤศจิกายน ซึ่งเป็นวันสิ้นสุดของสงครามโลก พระองค์ทรงประกาศว่าจะทรงยอมรับให้ประกาศเอกราชแก่ประชาชน ซึ่งประชาชนยังคงมีความจงรักภักดี อีก 3 วันต่อมา พระองค์ประกาศเอกราชแก่ฮังการี และทรงหวังที่จะกลับมาครองราชย์ในออสเตรียเพียงประเทศเดียว แต่วันต่อมา ก่อให้เกิดสาธารณรัฐออสเตรียขึ้น พระองค์จึงทรงอพยพไปที่ประเทศสวิตเซอร์แลนด์เพื่อการลี้ภัย ต่อมาในปี ค.ศ. 1919 สภาของออสเตรียล้มเลิกกฎหมาย และเนรเทศราชวงศ์อิมพีเรียลออกนอกประเทศ และล้มล้างราชบัลลังก์ได้ในที่สุด
ประชาชนที่จงรักภักดีต่อพระองค์ในประเทศฮังการี พระองค์ยังคงเป็นกษัตริย์แห่งฮังการี แต่ไม่สามารถกลับไปปกครองได้ เนื่องจากสถานการณ์ไม่อำนวย เพราะเพิ่งสิ้นสุดสงครามโลก พระองค์จึงทรงแต่งตั้งพลเรือเอกมิกโลช ฮอร์ตี เป็นผู้สำเร็จราชการแทนพระองค์ ซึ่งพลเรือเอกฮอร์ตีมุ่งหวังที่จะสถาปนาราชวงศ์อีกครั้งหนึ่ง แต่ก็ล้มเหลว ดังนั้น พระองค์จึงได้ครองราชย์แต่ในนามตั้งแต่ปี ค.ศ. 1919 เป็นต้นมา
พระราชประวัติ > ช่วงเวลาสุดท้ายของพระชนม์ชีพ

จักรพรรดิคาร์ลทรงใช้เวลาช่วงสุดท้ายของพระชนม์ชีพที่เกาะมาเดรา ประเทศโปรตุเกส ซึ่งเป็นเกาะที่พระราชวงศ์อิมพีเรียลออสเตรียทรงพักผ่อนกันเป็นประจำ พระองค์ได้ประทับอยู่ที่นั่นเรื่อยมาจนเสด็จสวรรคตด้วยโรคปอดบวม เมื่อวันที่ 1 เมษายน ค.ศ. 1922 ซึ่งเป็นช่วงที่พระองค์และพระราชวงศ์ทรงอพยพและพักผ่อนที่เกาะมาไดรา  พระศพของพระองค์ฝังไว้ที่โบสถ์ Igreja Nossa Senhora do Monte ในเกาะมาไดรา พระองค์เป็นพระบรมศานุวงศ์ออสเตรียพระองค์เดียวที่ไม่ได้ทรงฝังพระศพไว้ที่ วิหารฮาพส์บวร์ค อิมพีเรียลคริปต์ ในกรุงเวียนนา ซึ่งเป็นที่ฝังพระศพพระราชวงศ์ออสเตรียทุกพระองค์ รวมไปถึงจักรพรรดินีซีตา พระชายาของพระองค์ด้วย
ก่อนถึงวันที่เสด็จสวรรคตนั้น พระองค์ทรงเป็นครูสอนศาสนา ทรงเผยแพร่ศาสนาให้แก่ประชาชนในเกาะมาเดรา พระองค์จึงได้ชื่อว่าเป็นนักบุญแห่งมาเดราอีกด้วย (St. Karl of Madeira) ส่วนพระราชโอรสและพระราชธิดาของพระองค์ได้ทรงประทับอยู่ร่วมกันบนเกาะจนจักรพรรดิคาร์ลสวรรคต พระบรมวงศานุวงศ์ทั้งหลายจึงเสด็จกลับประเทศสวิตเซอร์แลนด์
การอภิเษกสมรส

จักรพรรดิอภิเษกสมรสกับเจ้าหญิงซีตาแห่งบูร์บง-ปาร์มา เมื่อวันที่ 21 ตุลาคม ค.ศ. 1911 ทั้งสองพระองค์มีพระราชโอรส 5 พระองค์ และพระราชธิดา 3 พระองค์ รวมทั้งสิ้น 8 พระองค์ ดังนี้
มกุฎราชกุมาร อ็อทโท ประสูติเมื่อวันที่ 20 พฤศจิกายน ค.ศ. 1912 สิ้นพระชนม์เมื่อวันที่ 4 กรกฎาคม ค.ศ. 2011 ทรงอภิเษกสมรสกับเจ้าหญิงเรกีนาแห่งซัคเซิน-ไมนิงเงิน มีพระโอรส-ธิดา รวม 7 พระองค์
อาร์ชดัชเชส อาเดิลไฮท์ ประสูติเมื่อวันที่ 3 มกราคม ค.ศ. 1914 สวรรคตเมื่อวันที่ 2 ตุลาคม ค.ศ. 1971 ไม่ทรงอภิเษกสมรส
อาร์ชดยุก โรแบร์ท ประสูติเมื่อวันที่ 8 กุมภาพันธ์ ค.ศ. 1915 สิ้นพระชนม์เมื่อวันที่ 7 กุมภาพันธ์ ค.ศ. 1996 ทรงอภิเษกสมรสกับเจ้าหญิงมาร์เกรีตาแห่งซาวอย-ออสตา มีพระโอรส-ธิดารวม 5 พระองค์
อาร์ชดยุก ฟีลีซ ประสูติเมื่อวันที่ 31 พฤษภาคม ค.ศ. 1916 สิ้นพระชนม์เมื่อวันที่ 6 กันยายน ค.ศ. 2011 ทรงอภิเษกสมรสกับ [[เจ้าหญิงอันนา-อูยเชนนีแห่งอาเรินแบร์ค มีพระโอรส-ธิดารวม 7 พระองค์
อาร์ชดยุก คาร์ล ลูทวิช ประสูติเมื่อวันที่ 10 มีนาคม ค.ศ. 1918 สิ้นพระชนม์เมื่อวันที่ 11 ธันวาคม ค.ศ. 2007 ทรงอภิเษกสมรสกับเจ้าหญิงโยลันเดอแห่งลีคเนีย มีพระโอรส-ธิดารวม 4 พระองค์
อาร์ชดยุก รูด็อล์ฟ ประสูติเมื่อวันที่ 5 กันยายน ค.ศ. 1919 สิ้นพระชนม์เมื่อวันที่ 15 พฤษภาคม ค.ศ. 2010 ทรงอภิเษกสมรสครั้งแรกกับเคาน์เตสซีเนียแห่งชืนโชวา-บูนชวาโชวา มีพระโอรส-ธิดารวม 4 พระองค์ ต่อมาทรงอภิเษกสมรสอีกครั้งกับเจ้าหญิงอันนาแห่งบรีเดอ มีพระธิดา 1 พระองค์
อาร์ชดัชเชส ชาร์ล็อทเทอ ประสูติเมื่อวันที่ 1 มีนาคม ค.ศ. 1921 สิ้นพระชนม์เมื่อวันที่ 23 กรกฎาคม ค.ศ. 1989 ทรงอภิเษกสมรสกับเกออร์ค ดยุกแห่งเมคเลินบวร์ค
อาร์ชดัชเชส เอลีซาเบ็ท ประสูติเมื่อวันที่ 31 พฤษภาคม ค.ศ. 1922 สิ้นพระชนม์เมื่อวันที่ 7 มกราคม ค.ศ. 1993 ทรงอภิเษกสมรสกับเจ้าฟ้าชายไฮน์ริซแห่งลีชเทินชไตน์ มีพระโอรส-ธิดารวม 5 พระองค์
พระราชอิสริยยศ

By the Grace of God, His Imperial and Royal Apostolic Majesty Karl Franz Josef Ludwig Hubert Georg Maria, Karl the first, Emperor of Austria, Apostolic King of Hungary, of this name the Fourth, King of Bohemia, Dalmatia, Croatia, Slavonia, and Galicia, Lodomeria, and Illyria; King of Jerusalem etc., Archduke of Austria; Grand Duke of Tuscany and Cracow, Duke of Salzburg, of Styria, of Carinthia, of Carniola and of the Bukovina; Grand Prince of Transylvania; Margrave of Moravia; Duke of Upper and Lower Silesia, of Modena, Parma, Piacenza and Guastalla, of Auschwtiz and Zator, of Teschen, Friuli, Ragusa and Zara; Princely Count of Habsburg and Tyrol, of Kyburg, Gorizia and Gradisca; Prince of Trent and Brixen; Margrave of Upper and Lower Lusatia and in Istria; Count of Hohenems, Feldkirch, Bregenz, Sonnenberg, etc.; Lord of Trieste, of Cattaro, and in the Wendish Mark; Grand Voivode (Grand Duke) of the Voivodship (Duchy) of Serbia
โดยพระคุณของพระเจ้า คาร์ล ฟรันทซ์ โยเซ็ฟ ลุดวิก ฮูแบร์ท เกออร์ค มาเรีย, คาร์ลที่ 1, จักรพรรดิแห่งออสเตรีย, และคาร์ลที่ 4, กษัตริย์แห่งฮังการี ซึ่งเปรียบเสมือนเบื้องขวาแห่งองค์พระผู้เป็นเจ้า, กษัตริย์แห่งโบฮีเมีย, ดาลมาเทีย, โครเอเชีย, สโลเวเนีย, และ กาลิเซีย, โลโดเมเรีย, และ อิลีเรีย, กษัตริย์แห่งเยรูซาเลม, อาร์ชดยุกแห่งออสเตรีย, แกรนด์ดยุก แห่งตอสคานาและคราโคว, ดยุกแห่งซัลทซ์บวร์ค, สตีเรีย, คารินเทีย, คาร์นิโอลา, และ บูกิโนวา, เจ้าชายแห่งทรานซิลเวเนีย, มาร์คกราฟแห่งมอเรเวีย, ดยุกแห่งซีลีเซีย, โมเดนา, ปาร์มา, ปีอาเซนซาและกูแอสตาลลา, เอาช์วิทซ์และเซเตอร์, เทเซิน, ฟรีอูลี รากูซาและซารา, เคานท์แห่งฮาพส์บวร์คและทิโรล, ไคยบวร์ค, โกริเซียและกราดิสกา, เจ้าชายแห่งเทรนต์และไบร์เซิน, มาร์คกราฟแห่งลูซาเทียและอิสเตรีย, เคานท์แห่งโบเฮเนิมส์, เฟลด์เคิร์ช, เบรเกนซ์, ซอนเนอแบร์ค, ลอร์ดแห่งทรีเอสต์, คาททาโร, และ เวนดิช มาร์ค, แกรนด์ดยุกแห่งเซอร์เบีย...
โคแม็ก ซี919

| โคแม็ก ซี919 |
| --- | --- |
ซี919 ของแอร์ไชนา
ข้อมูลทั่วไป
ประเภท: อากาศยานไอพ่นลำตัวแคบ
บทบาท: อากาศยานระดับภูมิภาค
ชาติกำเนิด: จีน
บริษัทผู้ผลิต: โคแม็ก
สถานะ: ในประจำการ
ผู้ใช้งานหลัก: ไชนาอีสเทิร์นแอร์ไลน์   ไชนาเซาเทิร์นแอร์ไลน์   แอร์ไชนา
จำนวนที่ผลิต: 15 ลำ (สิงหาคม ค.ศ. 2024)
ประวัติ
สร้างเมื่อ: ค.ศ. 2015-ปัจจุบัน
เริ่มใช้งาน: 28 พฤษภาคม ค.ศ. 2023 โดยไชนาอีสเทิร์นแอร์ไลน์
เที่ยวบินแรก: 5 พฤษภาคม ค.ศ. 2017
โคแม็ก ซี919 (อังกฤษ: Comac C919; จีน: 中國商飛C919) เป็นอากาศยานลำตัวแคบที่มีพิสัยบินระยะใกล้ถึงปานกลาง ผลิตโดยบริษัทอากาศยานพาณิชย์แห่งประเทศจีนหรือโคแม็ก (COMAC) เริ่มให้บริการครั้งแรกกับไชนาอีสเทิร์นแอร์ไลน์ในเดือนธันวาคม ค.ศ. 2022  ซี919 ได้รับการรับรองการเดินอากาศจากสำนักงานการบินพลเรือนแห่งประเทศจีนในวันที่ 29 กันยายน ค.ศ. 2022
ซี919 สร้างด้วยอะลูมิเนียมอัลลอยเป็นหลัก ขับเคลื่อนด้วยเครื่องยนต์เทอร์โบแฟน ซีเอฟเอ็ม อินเตอร์เนชันแนล ลีป หรือ เอซีเออี ซีเจ-1000เอ และสามารถบรรทุกผู้โดยสารได้ 156 ถึง 168 คนในรูปแบบการทำงานปกติสูงสุด 5,555 กิโลเมตร (3,000 ไมล์ทะเล)
การพัฒนา

การพัฒนาโคแม็ก ซี919 ได้เริ่มต้นในปี 2008 โดยมีเป้าหมายในการทำการบินเที่ยวบินแรกภายในปีค.ศ. 2014 โคแม็กได้ยื่นขอใบรับรองประเภทอากาศยานจากสำนักงานการบินพลเรือนแห่งประเทศจีนเมื่อวันที่ 28 ตุลาคม ค.ศ. 2010 ในเวลานั้นบริษัทตั้งใจที่จะผลิตเครื่องบินประเภทนี้มากถึง 2,300 ลำ ในเดือนมิถุนายน ค.ศ. 2011 โคแม็กและไรอันแอร์ สายการบินต้นทุนต่ำสัญชาติไอร์แลนด์ ได้ลงนามในข้อตกลงเพื่อร่วมมือในการพัฒนา ซี919
เมื่อวันที่ 24 พฤศจิกายน ค.ศ. 2011 โคแม็กได้ประกาศเสร็จสิ้นขั้นตอนการออกแบบร่วม ซึ่งเป็นการสิ้นสุดขั้นตอนการออกแบบเบื้องต้นสำหรับซี919 โดยคาดว่าจะเสร็จสิ้นขั้นตอนการออกแบบโดยละเอียดในอีกหนึ่งปีต่อมา และเริ่มการผลิตเครื่องบินต้นแบบของซี919 ในวันที่ 9 ธันวาคม ค.ศ. 2011 โดยตั้งเป้าการผลิตประจำปีที่ 150 ลำภายในปี 2020 และได้เริ่มทำงานร่วมกับบอมบาร์ดิเอร์แอโรสเปซในปี 2012 ในด้านบริการห่วงโซ่อุปทาน, ระบบไฟฟ้า, อินเตอร์เฟซ, ห้องนักบิน, การฝึกบิน, การสนับสนุนการทดสอบการบิน, การขาย, และการตลาด
โคแม็กได้มีการประกาศงบประมาณการพัฒนาเบื้องต้นไว้ที่ 58 พันล้านหยวน (9.5 พันล้านดอลลาร์สหรัฐ) แต่ต้นทุนจริงอยู่ที่ประมาณ 2 หมื่นล้านดอลลาร์ แล้วยังได้คาดการณ์การผลิตเครื่องต้นแบบลำแรกว่าจะเสร็จสิ้นการประกอบขั้นสุดท้ายในปี 2014 และทำการบินครั้งแรกในปี 2015 อย่างไรก็ตาม การส่งมอบเกิดล่าช้าอีกครั้งจนถึงปี 2018 เนื่องจากปัญหาทางเทคนิคและปัญหาด้านอุปทาน ในงานจูไห่แอร์โชว์ ปี 2014 มีการประกาศว่าเที่ยวบินแรกของซี919 จะเลื่อนออกไปเป็นปี 2017 เมื่อวันที่ 2 พฤศจิกายน ค.ศ. 2015 โตแม็กได้เปิดตัวเครื่องบินซี919 ลำแรก
โคแม็ก ซี919 เสร็จสิ้นการทดสอบเที่ยวบินก่อนการส่งมอบครั้งแรกที่ท่าอากาศยานนานาชาติซ่างไห่ผู่ตง โคแม็กรายงานว่าเครื่องบิน (B-001J, MSN107) เสร็จสิ้นการทดสอบ 3 ชั่วโมงในวันที่ 14 พฤษภาคม ค.ศ. 2022 เครื่องบินที่มีลวดลายของไชนาอีสเทิร์นแอร์ไลน์มีกำหนดส่งมอบในปีเดียวกัน ในเดือนพฤษภาคม ค.ศ. 2022 เครื่องบินลำนี้ได้รับการจดทะเบียนในราคา 653 ล้านหยวน (101 ล้านดอลลาร์สหรัฐ) ซึ่งเกือบราคาใกล้เคียงกับแอร์บัส เอ320นีโอ และโบอิง 737 แมกซ์ และเป็นสองเท่าของราคา 50 ล้านดอลลาร์สหรัฐที่คาดการณ์ไว้ในตอนแรก
เมื่อวันที่ 29 กันยายน ค.ศ. 2022สำนักงานการบินพลเรือนของจีนได้ออกใบรับรองเดินอากาศสำหรับซี919 สิบสัปดาห์ต่อมา ซี919 ลำแรกได้ถูกส่งมอบให้กับสายการบินไชนาอีสเทิร์นแอร์ไลนในวันที่ 9 ธันวาคม
เมื่อวันที่ 28 พฤษภาคม ค.ศ. 2023 ไชนาอีสเทิร์นแอร์ไลน์ได้ทำการบินเที่ยวบินพาณิชย์เที่ยวแรกของซี919 จากซ่างไห่หงเฉียวไปยังปักกิ่งในเที่ยวบิน MU9191
รูปแบบ > การจัดเรียงอากาศยานและประสิทธิภาพการทำงาน

ลักษณะของซี919 มีลักษณะคล้ายคลึงกับแอร์บัส เอ320; ลำตัวกว้าง 3.96 เมตร (13.0 ฟุต) และสูง 4.166 เมตร (13.67 ฟุต) โดยมีหน้าตัด 12.915 ตารางเมตร (139.02 ตารางฟุต) โดยลักษณะลำตัวเครื่องบินเช่นนี้ จะทำให้ซี919 สามารถใช้อุปกรณ์บรรจุสินค้าขนาดใหญ่ได้ เครื่องบินมีปีกกว้าง 33.6 เมตร (110 ฟุต) (35.4 เมตร (116 ฟุต) เมื่อรวมปลายปีก) มีน้ำหนักบรรทุกอยู่ที่ 20.4 ตัน มีความเร็วระหว่างบินสูงสุด 0.785 มัค (450 กิโลนอต; 834กิโลเมตรต่อชั่วโมง) โดยมีเพดานบิน 12,200 เมตร (39,800 ฟุต) จะมีสองรุ่น: รุ่นมาตรฐาน (ซี919เอสทีดี) ที่มีพิสัยการบิน 4,075 กม. (2,200 ไมล์ทะเล) และรุ่นพิสัยไกล (ซี919อีอาร์) ซึ่งมีพิสัยการบิน 5,555 กม. (2,999 ไมล์ทะเล)
รูปแบบ > เครื่องยนต์ > ซีเอฟเอ็ม อินเตอร์เนชันแนล ลีป  1-ซี

แพรตแอนด์วิทนีย์และซีเอฟเอ็มอินเตอร์เนชันแนลได้เสนอเครื่องยนต์สำหรับเครื่องบินในปี 2009, พีดับเบิลยู1000จี และ ลีป-1ซี ตามลำดับ โดยโคแม็กได้เลือกใช้เครื่องยนต์ลีป-1ซี
ในเดือนกุมภาพันธ์ ค.ศ. 2020 สำนักข่าวรอยเตอร์รายงานว่ารัฐบาลสหรัฐฯ กำลังพิจารณาปิดกั้นไม่ให้เจเนอรัลอิเล็กทริกขายเครื่องยนต์ LEAP-1C ให้กับ Comac โดยอ้างถึงความกังวลเกี่ยวกับวิศวกรรมย้อนกลับ การแข่งขันของโบอิ้ง และการใช้เทคโนโลยีทางทหาร ประธานาธิบดีโดนัลด์ ทรัมป์ ทวีตข้อความฝ่ายค้าน โดยกล่าวว่า ความมั่นคงของชาติไม่ควรนำมาเป็นเหตุผลในการจำกัดการค้า ในที่สุด สหรัฐฯ ได้ให้ใบอนุญาตแก่ GE ในการขายเครื่องยนต์ในเดือนเมษายน 2020
รูปแบบ > เครื่องยนต์ > เอซีเออี ซีเจ-1000เอ

บริษัทเอวีไอซี คอมเมอร์ชัลแอร์คราฟท์เอจิน ได้รับมอบหมายให้พัฒนาเครื่องยนต์สำหรับเครื่องบินในปี 2009 และจึงได้พัฒนาเครื่องยนต์เอซีเออี ซีเจ-1000เอ โดยได้เปิดตัวที่งานจูไห่แอร์โชว์ ปี 2012
การประกอบเครื่องยนต์ซีเจ-1000เอเอกซ์ เครื่องแรกเสร็จสิ้นภายใน 18 เดือนในเดือนธันวาคม ค.ศ. 2017 โดยมีแผนการเข้าประจำการในปี 2021 เครื่องยนต์เดินเครื่องครั้งแรกในเดือนพฤษภาคม ค.ศ. 2018 ที่ความเร็วแกน 6,600 รอบต่อนาที
ในเดือนมีนาคม ค.ศ. 2023 มีรายงานว่าโครงการทดสอบการบินสำหรับเครื่องยนต์ซีเจ-1000เอ ได้เริ่มขึ้นในเครื่องบินทดสอบซีอาน วาย-20
ผู้ให้บริการ

ณ เดือนธันวาคม ค.ศ. 2024 มีโคแม็ก ซี919 ให้บริการอยู่ 15 ลำกับสามสายการบินในจีน ผู้ให้บริการสามอันดับแรกคือไชนาอีสเทิร์นแอร์ไลน์ (9), แอร์ไชนา (9), และไชนาเซาเทิร์นแอร์ไลน์ (9)
| สายการบิน | ประเทศ | รูปภาพ | จำนวน | หมายเหตุ | อ้างอิง |
| --- | --- | --- | --- | --- | --- |
| แอร์ไชนา |  จีน |  | 3 |  |  |
| ไชนาอีสเทิร์นแอร์ไลน์ |  จีน |  | 9 |  |  |
| ไชนาเซาเทิร์นแอร์ไลน์ |  จีน |  | 3 |  |  |
ผู้ให้บริการ > การส่งมอบ

ทั้งแอร์ไชนาและไชนาเซาเทิร์นแอร์ไลน์รับมอบซี919 ลำแรกเมื่อวันที่ 28 สิงหาคม ค.ศ. 2024
| สายการบิน | 2022 | 2023 | 2024 |
| --- | --- | --- | --- |
| แอร์ไชนา | 0 | 0 | 1 |
| ไชนาอีสเทิร์นแอร์ไลน์ | 1 | 2 | 4 |
| ไชนาเซาเทิร์นแอร์ไลน์ | 0 | 0 | 1 |
| ซูพรานาแอร์ไลน์ | 0 | 0 | 0 (จะส่งมอบหนึ่งลำ) |
| รวม (ต่อปี) | 1 | 2 | 6 |
รวม: 9
ข้อมูลจำเพาะ

| รุ่น | ซี919เอสทีดี | ซี919อีอาร์ |
| --- | --- | --- |
นักบิน: 2
ทีนั่ง: 158（การจัดเรียงทีนั่งแบบ 2 ชั้น） 168（การจัดเรียงทีนั่งแบบชั้นเดียว） 174（การจัดเรียงทีนั่ง 1 ชั้นแบบหนาแน่น）
ความยาว: 38.9 เมตร (127 ฟุต 7 นิ้ว)
ความยาวปีก: 33.6 เมตร (110 ฟุต 3 นิ้ว)
พื้นที่ปีก: 129.15 ตารางเมตร (1,390.2 ตารางฟุต)
ความสูง: 11.95 เมตร (39 ฟุต 2 นิ้ว)
ความสูงห้องโดยสาร: 4.166 เมตร (13 ฟุต 8.0 นิ้ว)
ความกว้างห้งโดยสาร: 3.96 เมตร (13 ฟุต 0 นิ้ว)
น้ำหนักบรรทุกมาตราฐาน: 15,010 กิโลกรัม (33,090 ปอนด์)
น้ำหนักบรรทุกสูงสุด: 18,900 กิโลกรัม (41,700 ปอนด์)
น้ำหนักเครื่องเปล่า: 45,700 กิโลกรัม (100,800 ปอนด์)
| น้ำหนักขึ้นบินสูงสุด | 75,100 กิโลกรัม (165,600 ปอนด์) | 78,900 กิโลกรัม (173,900 ปอนด์) |
น้ำหนักลงจอดสูงสุด: 67,800 กิโลกรัม (149,500 ปอนด์)
ความจุเชื้อเพลิง: 24,917 ลิตร (5,481 imperial gallon; 6,582 US gallon)
ความเร็วขณะบิน: 0.785 มัค
| พิสัยการบิน | 4,139 กิโลเมตร (2,235 ไมล์ทะเล) | 5,576 กิโลเมตร (3,011 ไมล์ทะเล) |
เพดานบิน: 12,100 เมตร (39,700 ฟุต)
เครื่องยนต์ (×2): ซีเอฟเอ็ม อินเตอร์เนชันแนล ลีป 1-ซี
แรงผลักดัน (×2): 129.98–137.14 กิโลนิวตัน (13,254–13,984 kilogram-force; 29,220–30,830 pound-force)
เครื่องบินที่ใกล้เคียงกัน

แอร์บัส เอ220
แอร์บัส เอ320นีโอ
โบอิง 737 แมกซ์
เอ็มบราเออร์ อีเจ็ต/อีเจ็ต อี2
ยาโกเลฟ เอ็มซี-21
แบบจำลองของซี919 ในปี 2010
โคแม็ก ซี919 ของไชนาอีสเทิร์นแอร์ไลน์ (B-919A) ระหว่างเที่ยวบินตรวจสอบในปักกิ่งเมื่อเดือนธันวาคม ค.ศ. 2022
แบบจำลองเครื่องยนต์ซีเอฟเอ็ม อินเตอร์เนชันแนล ลีป
คณะวิทยาศาสตร์และศิลปศาสตร์ มหาวิทยาลัยบูรพา

| --- | --- |
Faculty of Science & Arts
สถาปนา: 13 กันยายน พ.ศ. 2543
คณบดี: ดร.วศิน ยุวนะเตมีย์
ที่อยู่: 57 หมู่ 1 ถนนชลประทาน ตำบลโขมง  อำเภอท่าใหม่ จังหวัดจันทบุรี 22170
สี: สีเหลืองและสีขาว
สถานปฏิบัติ: อาคาร 100 ปีสมเด็จพระศรีนคริทร์
เว็บไซต์: http://www.chanthaburi.buu.ac.th
คณะวิทยาศาสตร์และศิลปศาสตร์ มหาวิทยาลัยบูรพา (อังกฤษ: Faculty of Science & Arts) ตั้งอยู่ที่มหาวิทยาลัยบูรพา วิทยาเขตจันทบุรี
ประวัติคณะวิทยาศาสตร์และศิลปศาสตร์

นโยบายของรัฐบาลได้ให้ความสำคัญกับการกระจายความเจริญไปสู่ภูมิภาคและชนบทตามแผนอุดมศึกษาระยะยาว (พ.ศ. 2533 - 2547) โดยมีวัตถุประสงค์ในการมุ่งขยายขอบเขตกลุ่มเป้าหมาย ของอุดมศึกษาให้กว้างขวาง ยิ่งขึ้น เพื่อพัฒนาทรัพยากรมนุษย์ทุกระดับของประเทศ มหาวิทยาลัยบูรพาได้รับอนุมัติให้ขยายวิทยาเขตไปยังจังหวัดจันทบุรี เมื่อวันที่ 20 มิถุนายน พ.ศ. 2538 ตามแผนแม่บททางวิชาการได้กำหนดให้มีคณะวิทยาศาสตร์และศิลปศาสตร์ เป็นหน่วยงานจัดการศึกษา ในรายวิชาพื้นฐานทางด้านวิทยาศาสตร์ สังคมศาสตร์และมนุษยศาสตร์ และจัดการเรียนการสอนในสาขาวิชา ที่เกี่ยวข้อง เพื่อสนองความต้องการกำลังพลของภูมิภาคและของประเทศ
มหาวิทยาลัยบูรพา วิทยาเขตจันทบุรีร่วมมือกับ คณะวิทยาศาสตร์ มหาวิทยาลัยบูรพา ชลบุรี ผลิตบัณฑิตหลักสูตรวิทยาศาสตรบัณฑิต สาขาวิชาระบบสารสนเทศคอมพิวเตอร์ ตั้งแต่ปีการศึกษา 2539 เป็นต้นมา และในระหว่างนั้นได้ดำเนินการจัดตั้งคณะวิทยาศาสตร์และศิลปศาสตร์ ซึ่งได้รับอนุมัติ ให้เป็นหน่วยงานภายในเมื่อปี พ.ศ. 2543
โดยเริ่มแรกได้ใช้อาคารหอประชุมทองใหญ่อนุสรน์ เป็นสำนักงานและอาคารเรียนชั่วคราว เปิดทำการสอนตั้งแต่เดือนมิถุนายน พ.ศ. 2539 และเมื่อเดือนเมษายน พ.ศ. 2544 ได้ทำการย้ายที่ตั้งคณะวิทยาศาสตร์และศิลปศาสตร์ มายัง ต.โขมง อ.ท่าใหม่ จ.จันทบุรี ซึ่งเป็นที่ตั้งของมหาวิทยาลัยบูรพา วิทยาเขตจันทบุรี ในปัจจุบัน ซึ่งตั้งอยู่ที่ 57 หมู่ที่ 1 ถนนชลประทาน ตำบลโขมง อำเภอท่าใหม่ จังหวัดจันทบุรี และมีพื้นที่ในส่วนของสถานที่ตั้งมหาวิทยาลัยเป็นจำนวน 450 ไร่ 3 งาน 39 ตารางวา นอกจากนี้ยังมีพื้นที่สำหรับการใช้งานอีก 2 แห่งคือ ที่ดินสาธารณประโยชน์หนองพง ตำบลบ่อ อำเภอขลุง จังหวัดจันทบุรี พื้นที่ 179 ไร่ และ ที่ดินสาธารณประโยชน์ทุ่งร้อยรู ตำบลแสนตุ้ง อำเภอเขาสมิง จังหวัดตราด พื้นที่ 900 ไร่ อีกด้วย
หลักสูตร

คณะวิทยาศาสตร์และศิลปศาสตร์ เปิดสอน 6 หลักสูตร ดังนี้
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > ชื่อปริญญา

ภาษาไทย : หลักสูตรวิทยาศาสตรบัณฑิต สาขาวิชาเทคโนโลยีการเกษตรสมัยใหม่
ภาษาอังกฤษ : Bachelor of Science Program in Modern Agricultural Technology
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > คุณสมบัติ

รับ ผู้สมัครจบมัธยมศึกษาชั้นปีที่ 6 ที่ผ่านการเรียนกลุ่มสาระการเรียนรู้วิชาคณิตศาสตร์ ไม่ต่ำกว่า 12 หน่วยกิต (6 ภาคเรียน)
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > ค่าธรรมเนียมการศึกษา

ค่าบำรุงและค่าธรรมเนียมการศึกษาตลอดหลักสูตร : 82,400 บาท (เหมาจ่ายรายภาคเรียน ภาคต้น/ภาคปลาย ภาคเรียนละ 10,300 บาท , ภาคฤดูร้อน 5,150 บาท)
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > สาขาวิชาเทคโนโลยีการเกษตรสมัยใหม่ (Modern Agricultural Technology) แบ่งออกเป็น 2 กลุ่มวิชา

1. กลุ่มวิชาเทคโนโลยีและการจัดการไม้ผล
2. กลุ่มวิชาเทคโนโลยีปรับปรุงพันธุ์และการออกแบบพืชอาหาร
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > ปรัชญาหลักสูตร

ผลิตบัณฑิตที่มีความรอบรู้วิชาการ ชำนาญปฏิบัติ ก้าวทันเทคโนโลยีการเกษตรสมัยใหม่ สามารถประยุกต์ นำพาสังคมไทยให้ปลอดภัย เข้มแข็งและยั่งยืน
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > เกี่ยวกับหลักสูตร > 1. สาระสำคัญในการปรับปรุงหลักสูตร  มีการพัฒนาจากหลักสูตรเดิมอย่างไร

หลักสูตรเทคโนโลยีการเกษตรสมัยใหม่ ได้พัฒนาเพื่อตอบโจทย์ตลาดแรงงานและสถานประกอบการ (หลักสูตรปรับปรุง 2563) โดยปัจจุบันการเปลี่ยนแปลงเทคโนโลยีที่เกิดขึ้นอย่างรวดเร็ว ได้แก่ เทคโนโลยีการผลิตพืชแบบแม่นยำ เทคโนโลยีการจัดการธาตุอาหารพืช เทคโนโลยีชีวภาพกับการจัดการโรคพืช เทคโนโลยีการปรับปรุงพันธุ์ และเทคโนโลยีเมล็ดพันธุ์ การเปลี่ยนแปลงทางเศรษฐกิจ สังคมและวัฒนธรรม และนโยบายของรัฐบาลไทยแลนด์ 4.0 มุ่งพัฒนาการเกษตรแบบดั้งเดิมสู่การบริหารจัดการการเกษตรแบบสมัยใหม่ โดยอาศัยเทคโนโลยีและนวัตกรรมมาสนับสนุนการผลิตสินค้าเกษตร หลักสูตรจึงพัฒนารายวิชาที่มุ่งเน้นการเรียนตั้งแต่ต้นน้ำถึงปลายน้ำ การผลิตสู่การตลาดและการเพิ่มมูลค่า และแบ่งกลุ่มวิชาเพื่อมุ่งผลิตบัณฑิตที่มีคุณสมบัติและความสามารถในการทำงานในปัจจุบันและในอนาคตที่มุ่งเน้น Smart officer, Smart researcher, Smart farmer, Smart agriculture และการตลาดสมัยใหม่
หลักสูตร > (1) วิทยาศาสตร์บัณฑิต (วท.บ.)  สาขาวิชาเทคโนโลยีการเกษตรสมัยใหม่ เก็บถาวร 2021-02-02 ที่ เวย์แบ็กแมชชีน > เกี่ยวกับหลักสูตร > 2. หลักสูตร เด่นอย่างไร เด่นกว่าหลักสูตรในมหาวิทยาลัยอื่นอย่างไร

เป็นหลักสูตรเดียวในประเทศไทยที่เน้นการจัดการเรียนการสอนเทคโนโลยีและการจัดการไม้ผล การปรับปรุงพันธุ์พืชอาหาร ซึ่งในการออกแบบหลักสูตรได้แยกออกเป็นกลุ่มวิชา โดยคำนึงถึงสถานที่ตั้งของมหาวิทยาลัยบูรพา วิทยาเขตจันทบุรี ซึ่งเป็นแหล่งปลูกไม้ผลและพืชเศรษฐกิจ ที่สำคัญของประเทศไทยและมีมูลค่าการส่งออกสูง